EPG บวกเกือบ 10% โบรกฯ เคาะเป้าสูงสุด 15 บ.
EPG บวกเกือบ 10% โดยราคาหุ้นปิดตลาดวันนี้อยู่ที่ 11.50 บ. บวก 1 บ. หรือ 9.52% สูงสุดที่ 11.70 บ. ต่ำสุดที่ 10.60 บ. มูลค่าซื้อขายที่ 778.54 ลบ. ด้าน บล.ฟินันเซีย ไซรัส แนะซื้อ ให้ราคาเป้าหมาย 15 บาท
19 พ.ย. 2558

ผู้สื่อข่าวรายงานว่า ราคาหุ้นบริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG ปิดตลาดวันนี้อยู่ที่ 11.50 บาท บวก 1 บาท หรือ 9.52% สูงสุดที่ 11.70 บาท ต่ำสุดที่ 10.60 บาท มูลค่าซื้อขายที่ 778.54 ล้านบาท ขณะที่ดัชนีตลาดหุ้นไทยโดยรวมบวก 0.59%
บล.ฟินันเซีย ไซรัส ระบุในบทวิเคราะห์ (19 พ.ย.) ยังมีมุมมองเชิงบวกกับแนวโน้มกำไรสุทธิของ EPG ในไตรมาส 3/59 (ต.ค.-ธ.ค. 15) ที่จะทำจุดสูงสุดใหม่ต่อเนื่อง เพราะไม่มีค่าใช้จ่ายปิดโรงงานที่จีนเหมือนไตรมาส 2/59 และเป็น High Season ของธุรกิจบรรจุภัณฑ์
อีกทั้งอัตรากำไรขั้นต้นจะดีขึ้นจากราคาเม็ดพลาสติกที่ถูกลงและการใช้กำลังการผลิตที่สูงขึ้น ยังคาดกำไรสุทธิปี 59 (สิ้นสุด มี.ค. 16) โตโดดเด่น 132% จากปีก่อน และโตต่อเนื่องอีก 15% จากปีก่อน ในปี 60 ราคาหุ้นมีการพักฐานหลังกระชากขึ้นแรงแต่เป็นโอกาสในการซื้อ ราคาเป้าหมาย 15 บาท